open-index/open-wikipedia-markdown huggingface dataset:
Vittorio Storaro

**Vittorio Storaro** (født 24. juni 1940 i Roma) er en Oscar-belønt italiensk kinematograf. 

Hans første film som kinematograf, etter mange år som kameraoperatør, var *[[Giovinezza, Giovinezza]]* (*Youthful, Youthful*) i 1968. Han har siden jobbet med mange innflytelsesrike filmregissører, især Bernardo Bertolucci, som han har hatt et langt samarbeid med, i tillegg til Francis Ford Coppola og Warren Beatty. 

Hans filmografi inkluderer blant annet *[[1900 (film)|1900]]*, *[[Fascisten]]*, *[[Siste tango i Paris]]*, *[[Den siste keiseren]]*, *[[Apokalypse nå!]]*, *[[Elskede, jeg hater deg]]*, *[[Reds]]*, *[[Bulworth]]*, *[[Med himmelen som tak]]*, *[[Tucker – En mann og hans drøm]]*, *[[Ladyhawke]]* og *[[Tango (film)|Tango]]*.

Storaros første store Hollywood-film var Francis Ford Coppolas *[[Apokalypse nå!]]* i 1979 som han ble belønnet med en Oscar for beste kinematografi for. Han har også mottatt Oscar-prisen for filmene *[[Reds]]* (1981) og *[[Den siste keiseren]]* (1987). I tillegg ble han nominert en fjerde gang for *[[Dick Tracy]]* (1990).

## Referanser


## Eksterne lenker
* 
* 
* International Cinematographers Guild-intervju
Inga Juuso

**Inga Juuso** (født 5. oktober 1945 i Jokkmokk, død 23. august 2014) var en samisk utøver av joik fra Kautokeino, kjent fra plateutgivelser.

## Liv og virke
Hun var født i Jokkmokk. Familien hennes hadde flyktet dit da Finnmark var evakuert. Hun vokste opp med joiketradisjonen fra Alta og Kautokeino.

Juuso var journalistutdannet fra Journalistskolen i Oslo, som den første samiske kvinnen, og i mange år virket hun som journalist for NRK Sameradioen.

Hun jobbet for Kultur i Troms fra 1999 i samarbeid med ledende jazzmusikere som Steinar Raknes (i den plateutgivende duetten Skáidi), Håkon Mjåset Johansen og Jørn Øien.  Hennes egen Inga Juuso Group har eksistert siden 2003. Hun var skuespiller i Kautokeino-opprøret (film) samt joikmedvirkende på utgivelser med joikfusion-orkesteret Orbina. Sammen med Bárut vant hun Spellemannprisen 2011 i åpen klasse for albumet *Bálggis*.

## Utgivelser
* *Ravddas Ravdii* (DAT, 1991).
* *Calbmeliiba – Frozen moments – Momentos inolvidables* (DAT, 1999). Med Johan Sara, Jai Shankar og flamencomusikerne Rogelio De Badajoz Duran og Erik Steen.
* Inga Juuso Group, *Váimmu Ivnnit –* *Patterns of the heart* (2008).  Med Patrick Shaw Iversen, Kenneth Ekornes, Raknes, Peter Baden og Roger Ludvigsen
* *Juusk* (2011). Med Harald Skullerud.
* Bárut og Inga Juuso: *Bálggis* (2011)

#### Med gruppa Skáidi (Juuso og [[Steinar Raknes]])

* *Where the rivers meet* (DAT, 2008)
* *Headland – Skáidegeahči* (DAT, 2011)
* *Conversations – Skájaidit* (DAT, 2020). Spilt inn i Ishavskatedralen i 2011.

## Referanser

## Eksterne lenker
* 
* 
*
Conrad Hall

**Conrad L. Hall** (født 21. juni 1926 i Papeete, død 4. januar 2003) var en anerkjent amerikansk filmfotograf og trippel Oscar-vinner for beste kinematografi. 

Hall mottok Oscar for sitt arbeid på filmene: *[[Butch Cassidy and the Sundance Kid]]* (1969), *[[American Beauty (film)|American Beauty]]* (1999) og *[[Road to Perdition (spillefilm)|Road to Perdition]]* (2002) (de to siste regissert av hans venn Sam Mendes).  Det trettiår lange gapet mellom hans første to Oscar er en rekord for denne prisen.

I tillegg ble Hall nominert til Oscar for følgende filmer: *[[Morituri]]* (1965), *[[The Professionals]]* (1966), *[[In Cold Blood]]* (1967), *[[The Day of the Locust]]* (1975), *[[Tequila Sunrise]]* (1988), *[[Searching for Bobby Fischer]]* (1993) og *[[A Civil Action]]* (1998). Ellers har han også vært kinematograf på *[[Divorce American Style]]*, *[[Cool Hand Luke]]*, *[[The Day of the Locust]]*, *[[Maratonmannen]]* og *[[Love Affair]]*.

Hans Oscar for *Road to Perdition* ble posthumt mottatt av hans sønn Conrad W. Hall, som også er en filmfotograf. 

## Referanser


## Eksterne lenker
* 
* Intervju med Conrad Hall
Tannemalje

**Tannemalje** er et emaljeaktig stoff, det hardeste og mest mineraliserte stoffet kroppen framstiller og er en viktig bestanddel i tenner hos virveldyr og i skjellene hos bruskfisker og noen beinfisker.

## Funksjon
Emaljen er en av fire hovedgrupper av vev som utgjør tenner og er normalt den overflaten på den delen av tennene som stikker opp av gummen. Emalje i seg selv er hardt, men relativt sprøtt, og støttes opp innenfra av tannbein. 96% av emaljen består av mineraler, mens vann og organisk material utgør resten.

## Utseende
Tannemalje er i seg selv svakt gjennomskinnelig og varierer normalt fra svakt gulaktig til gråhvit i fargen. Når emalje forekommer i svært tykke lag, som på forsiden av tennene til gnagere, virker emaljen rødbrun. Tynne lag med emalje uten strukturer under, slik som man kan se lags kanten av tennene, virker blålig. Tannemalje varierer i tykkelse fra art til art og tann til tann. Hos de fleste pattedyr er emaljen tykkest over spissene på tannkronen, og tynnest langs den nedre kanten.

## Materiale
Hoveddelen av mineralene i tannemalje er Hydroksylapatitt, som er krystallinsk kalsiumfosfat, Ca10(PO4)6(OH)2. Den store andelen mineraler i tannemaljen er årsaken til at den er så hard og slitesterk, men gjør også at den er sprø og kan knuse lett.
 
I motsetning til dentin og beinvev, inneholder ikke emaljen noe kollagen. I stedet finnes det to typer proteiner som bare finnes i tannemalje: amelogenin og enamelin. Funksjonen til disse proteinene er ikke fullt ut kjent, men trolig hjelper de til ved dannelsen av emaljelaget ved å fungere som et rammeverk for kalsiumfosfatkrystallene.

## Krystallstruktur

Den grunnelegende enheten i krystallstrukturen er en krystallstav eller prisme, 4-8 μm i tverrmål som består av tettpakkede krystaller av hydroksylapatitt. Disse prismene står vertikalt mot tannbeinet under. Tversnittet av en slik prisme kan minne om et nøkkelhull, med toppen (hodet på nøkkelhullet) orientert opp mot tannspissen.

## Dannelse
Siden tannemalje ikke har rom for celler eller blodårer, kan den ikke vokse. All tannemalje dannes derfor ved utskillelse av hydroksylapatitt fra ameloblaster i egne kapsler i vevet. Disse kapslene er alltid dannet fra lommer av ektoderm som flytter seg til der tenner skal dannes under fosterutviklingen.

I kapslene dannes først selve tannbeinet, deretter vil de omkringliggende cellene legge på krystaller av emalje i mønsteret beskrevet over. Når tannen (eller skjellet hos de fisker som har emaljedekkede skjell) bryter gjennom og opp i dagen, kan det ikke legges på ny emalje. Hos fisk, amfibier og krypdyr vil de emaljedekkede tennene skiftes ut etter hvert som de slites. Hos pattedyr kommer det bare to sett med tenner, og de endelige tennene vil ikke erstattes etter at emaljen er slitt ned. Noen pattedyrtenner med stor tannslitasje (som fortennene hos gnagere og hjørnetennene hos svin, har åpen rot. Kapselen med ameloblaster dannes ikke på nytt etter at tannen er brutt fram, men forsetter å produsere tannbein og tannemalje slik at tanna hele tiden vokser fram og slites i fasong av bruk.

## Referanser
Bronsenatten

**Bronsenatten** (estisk: *pronksiöö*), også kjent som aprilurolighetene (estisk: *aprillirahutused*) eller aprilbegivenhetene (estisk: *aprillisündmused*)  var opptøyer i Tallinn i Estland i forbindelse med flytting av det sovjetiske Bronsesoldat-monumentet i Tallinn. I den tiden Estland var en delrepublikk i Sovjetunionen var bronsesoldaten det sentrale minnemonumentet i landet for andre verdenskrig. 

Mange estere så imidlertid monumentet som et symbol på sovjetisk okkupasjon og undertrykkelse. For den russisktalende minoriteten i landet har monumentet en tilsvarende symbolsk verdi; det viser ikke bare til seieren over Tyskland i den store fedrelandskrigen, men også til deres krav på rettigheter i Estland.

Under protester fra den russisktalende minoriteten startet den estiske regjering i april 2007 arbeidet med å flytte monumentet og de sovjetiske soldatene begravet under det, slik regjeringspartiene hadde lovet i valgene i mars samme år. Uenighet over flyttingen av monumentet førte til protester og opptøyer i to netter, fra 26. april 2007, og opptøyene var de verste Estland hadde opplevd siden uavhengigheten i 1991. Etter den første nattens opptøyer bestemte den estiske regjeringen i et krisemøte å gjennomføre en øyeblikkelig flytting av monumentet, begrunnet med sikkerhetshensyn, og monumentet ble flyttet til en nærliggende krigskirkegård.

## Eksterne lenker
* Nettside negativ til flyttingen av monumentet (engelsk)
* Nettside positiv til flyttingen (engelsk)
* Bilder av plyndring, fra avisen ''Postimees''
Pompeii Records

**Pompeii Records** var et amerikansk plateselskap som ble grunnlagt av Ike Turner i 1968.

## Artister

* Ike & Tina Turner
* The Ikettes
* The Kings Of Rhythm
Minit Records

***Minit Records*** var et amerikansk plateselskap som opprinnelig var basert i New Orleans. Det ble grunnlagt av Joe Banashak. Katalogen til Minit er i dag eid av Universal Music Group.

## Artister

* Ike & Tina Turner
Geir Seljeseth

**Geir Seljeseth** (født 1965) er leder for Europakontoret til fagforbundet Industri Energi i Brussel. Han startet 15/9 2019 og er lokalisert i den europeiske hovedstaden.  Geir Seljeseth kommer fra stillingen som  regionssjef i Norsk olje og gass med arbeidssted Tromsø. Seljeseth var den første ansatte i Norsk olje og gass utenfor Stavanger og Oslo. Han er tidligere journalist i avisa Nordlys i Tromsø fra 1996 til 2011, oppvokst på Ørnes i Meløy kommune.

Han jobber mye med politiske forhold knyttet til Nordområdene, Barentshavet og norsk politikk. Fra 1. november 2007 til 1. november 2010 hadde han permisjon for å jobbe som frilans journalist i Moskva. Fra 2009 til 2010 var Seljeseth Aftenpostens og Dagens Nyheters korrespondent i Moskva.

## Referanser
Vostok (forskningsstasjon)

:*«Vostok» har [[Vostok|flere  betydninger]]*.

**Vostok** er en russisk forskningsstasjon i østre Antarktis, ikke langt fra den geomagnetiske sydpolen på Antarktisplatået. Avstanden til den geografiske sydpolen er om lag 1&nbsp;000 km. Stasjonen ble opprettet i 1957 av Sovjetunionen, men nå drives stasjonen i fellesskap av russiske, amerikanske og franske forskere. Beliggenheten nær den geomagnetiske sydpolen er utmerket for å kunne studere jordens magnetfelt. Forskning gjennomføres også innenfor områder som klimatologi, geofysikk og meteorologi.

Vostok er blant de mest utilgjengelige og ugjestmilde plasser i verden. Stedet ligger nesten 3&nbsp;500 moh. og isdekket under stasjonen er nesten 4000 meter tykt. Kombinasjonen av et ekstremt kaldt klima, fem måneders polarnatt, svært lav fuktighet og lavt oksygennivå gjør regionen bortimot umulig for permanent opphold. Forskerne trenger ofte flere uker for å venne kroppen til de ekstreme forholdene. Økt blodtrykk, vekttap, søvnløshet, dårlig appetitt og kvalme er vanlige plager blant nykommere.

I 1996/97 ble det oppdaget en stor innsjø omtret 4&nbsp;000 meter under Vostok. Vostoksjøen er verdens største kjente innsjø som ligger i innlandsis med et areal på ca. 14&nbsp;000 km². 

## Jordens kaldeste sted
Vostok er det kaldeste sted på jorden hvor kontinuerlige temperaturmålinger er gjort. 21. juli 1983 ble det målt en temperatur på ÷89,2°C, den laveste temperatur som noen gang er registrert på jorda. Gjennomsnittlig årstemperatur (daglig gjennomsnitt) er ca. ÷57°C, og ingen måneder når den daglige gjennomsnittlstemperaturen høyere enn ÷30°C. Varmerekorden er ÷12,2°C. I juli 1987 var den varmeste registrerte temperaturen ÷72,2°C.

## Eksterne lenker
* 

* Arctic and Antarctic Research Institute (AARI): Station Vostok
* Her fryser plastposer til is .... Nettavisen 25. februar 2009
Korrektive linser

En **korrektiv linse**, eller **brilleglass** er en linse som normalt bæres i en brille like foran øyet. Formålet er å avhjelpe synsreduksjon grunnet myopi (nærsynthet), hyperopia (langsynthet) astigmati («skjeve hornhinner») og presbyopi («gammelmannsyn»). 

Mens brilleglass bæres foran øyet, bæres kontaktlinser direkte på øyet. 

Interoculare linser er implantater. Det mest vanlige er etter kataraktoperasjon der øyets naturlige linse er byttet ut med en kunstig, men i senere tid også som ren, refraktiv korreksjon, gjerne i tilfeller pasienten ellers ville trenge unormalt kraftige brilleglass.

Myopia kan korrigeres med spredelinser eller minusglass, mens hyperopia korrigeres med samlelinser eller plussglass.

__TOC__

## Innmåling av brillestyrke
Brilleglass måles vanligvis inn av en optiker (optometerist) eller en øyenlege. En brilleseddel inneholder tilstrekkelig informasjon til å lage en egnet brilleglass. Brilleglassets «styrke» angis i dioptrier, vanligvis med en oppløsning på 0,25&nbsp;D. 

### Komponentene i en normal sfærisk-sylindrisk linse

**Sfærisk komponent**

Den sfæriske komponenten er en ren korreksjon for langsynthet eller nærsynthet. Linsens styrke angis i dioptrier. En konvergerende linse («brennglass») med positive verdier. En konvergerede linse vil korrigere for hyperopi og gjøre det lettere å se på nært hold som ved lesing. Divergende linser (spredelinser) angis i negative dioptrier og korrigerer for myopi. Dersom pasienten ikke trenger sfærisk korreksjon, angis dette med teksten «plan». 

**Sylinderkomponent**
Mange pasienten har en astigmatisk feil i øyet, de har «skjeve hornhinner». Astigmati kan korrigeres med en sylinderlinse, en «skalk» av en sylinder. Optikeren angir dette i en egen kolonne på brilleseddelen under *Cyl* med positiv eller negative dioptriverdier. Jo større verdier, jo større er astigmatifeilen i øyet. Dersom pasienten ikke trenger noen sylinderkorreksjon er dette feltet normalt ikke fylt ut.

**Aksekomponent**
Mens en sfærisk line er rotasjonssymmetrisk om synslinjen, vil sylinderlinsen måtte spesifiseres med en akse – retningen på sylinderaksen angitt i grader. Orienteringen av aksen har ingen betydning for pasientens synsevne.
Sorgenfri (tidsskrift)

***Sorgenfri*** er et gatemagasin som utgis og selges på gata i Trondheim og i nærliggende kommuner. Avisa selges av vanskeligstilte og rusmiddelavhengige. Det ble første gang utgitt i juni 2007.

Dag Rønning var redaktør i starten. Senere overtok Vanja Holst Skotnes.

Som flere andre gatemagasin av denne typen opplevde de en kraftig nedgang i salgstallene i 2018-2019. Magasinet hadde i 2010 et opplag på om lag 10.000 blad. I 2018 og 2017 lå det på rundt .

## Referanser


## Eksterne lenker
* Nettsted for ''Sorgenfri''
* Gatefolket i Trondheim med avis, NRK Trøndelag, 13. juni 2007.
Adamantium

**Adamantium** er et fiktivt metall som eksisterer i en lang rekke fantasy fiction (bl.a. Dungeons & Dragons), inkludert spill (deriblant World of Warcraft, Runescape, m.m.). Metallet stammer opprinnelig ifra tegneseriene til det amerikanske forlaget Marvel, og har der den egenskapen at det ikke kan ødelegges når det har gått fra flytende til fast form. Andre fiksjoner har gitt Adamantium (alt. Adamant, Adamantitt eller Adamantin) egenskaper som likner på dette, som å generalt tåle ekstreme påkjenninger, å stamme ifra meteoritter o.l. Adamantium ble første gang nevnt i en historie av Roy Thomas og Barry Windsor-Smith i *[[Avengers]]* nr. 66 (1969).

Det har blitt brukt til å lage tegneseriefiguren Wolverines metallskjelett. Wolverine er en figur i X-Men, en av Marvels mest sentrale tegneserier.

## Referanser
Erik Stenstadvold

**Erik Stenstadvold** (født 1948) er en norsk gitarist og professor ved Norges musikkhøgskole. Han er kjent fra flere plateutgivelser og forskningsstudier av blant andre Antoine Meissonnier. 

Med Martin Haug har han utgivelser av Antone de Lhoyers musikk. Med Mona Julsrud har han spilt lutt.

Stenstadvold har vært i ledelsen for Norsk Tonekunstnersamfund.

## Utgivelser
* *Visions* (Fugitive Records, 1981)
* *Norwegian guitar music* (VEPS Forlag, 1988)
* *Music from 19th century Vienna for guitar and fortepiano* (Simax, 1993). 
* *Music for two guitars, musikk av Antoine de Lhoyer* (Simax, 1994). 
* *Music for two guitars (vol. 2), musikk av Antoine de Lhoyer* (Simax, 1999). 
* *[[Joseph Haydn]] – Francois de Fossa, complete 9 string quartets for two guitars* (to volum, Warner, 2003)

## Premier
* Oslo bys kulturstipend 1986 på kroner 15 000

## Referanser


## Eksterne lenker
* 
*
Pawnshop

**Pawnshop** er et norsk rockeband fra Stavanger startet i 1992. Bandet spiller det de selv kaller «kick ass rock'n'roll» og er et tidlig band innen norsk stoner rock sammen med We, El Caco og Honcho. 

Bandet gav ut sin første CD, *Broke*, i 1997 på labelen Elephant Tanks. Senere ble det signert til italienske Beard of Stars hvor det gav ut to album,  *Aloha from Saturn* (BOS 2000) og *Cruise'o'matic* (BOS 2002). Bandet medvirker også på samleutgivelsene *Volume Two* (Molten Universe 2002) og *(Not just) Another X-mas* (CCAP 2004).

## Musikere
* Kjell Undheim: vokal/gitar
* Gaute Tengesdal: bass
* Bjørn Kristian Sæstad: gitar
* John Ingvar Skåtøy: trommer

## Diskografi
* *Broke* (Elephant Tanks, 1997)
* *Aloha from Saturn* (Beard of Stars, 2000)
* *Cruise'o'matic* (Beard of Stars, 2002)
* *Atomic Baby EP* (Broke Music, 2010)
* *Atomic Baby* (Broke Music, 2010)

### Låtbidrag på samleutgivelser
* «Amazone» på *Volume Two* (Molten Universe, 2002)
* «XXXMas» på *(Not just) Another X-mas* (CCAP, 2004)

## Referanser


## Eksterne lenker
* 
*  Hjemmeside
*  Pawnshop på myspace
Monica Løkkeberg

**Monica Brun Løkkeberg** (født 5. mai 1985) er en norsk fotballdommer. Hun debuterte som hoveddommer i Toppserien høsten 2006. Januar 2009 ble hun oppnevnt som FIFA-assistentdommer. 

Løkkeberg har vært assistentdommer i NM-finalen for kvinner i 2006, 2008, 2010, 2015, 2019 og 2020, samt i cupfinalen for menn i 2024. Hun har vært dommer i Eliteserien siden 2021. 

I 2025 er hun utnevnt som assistentdommer under Europamesterskapet i fotball for kvinner i Sveits, der hun i gruppespillet dømte Frankrike-England og Portugal-Belgia.

## Eksterne lenker
* Monica Løkkeberg på Norsk Fotballdommerforening nettsider.
*  Monica Løkkeberg på SoccerPunter.com
*  Monica Løkkeberg  på Spox.com
*  Monica Løkkeberg på WorldFootball.net
*  Monica Løkkeberg på SoccerWay.com
* Løkkeberg tatt ut til EM i Sveits - Norges Fotballforbund
Gatemagasinet Klar

***Gatemagasinet Klar*** (etablert som *Klar Kristiansand*) er et gatemagasin som utgis og selges på gata i Kristiansand av rusmiddelavhengige og vanskeligstilte personer. Det ble første gang utgitt i 2006.

Gatemagasinet Klar ble etablert under navnet Klar Kristiansand. Etterhvert som også andre byer i Agder etterspurte dette tilbudet, i 2008, fjernet gründeren den geografiske bindingen i navnet, Kristiansand, og døpte magasinet til Gatemagasinet Klar. Det selges nå på gata av vanskeligstilte i Kristiansand, Søgne, Vennesla, Mandal, Lyngdal og Kvinesdal i Vest-Agder og i Arendal, Grimstad, Lillesand i Aust-Agder. Totalt 100 selgere i Agder opplever å få sosial og yrkesmessig trening gjennom å møte mennesker i en trygg setting der de selger en lovlig vare.

## Eksterne lenker
* 
* Gatemagasin også i Kristiansand
Sorgenfri

**Sorgenfri** kan vise til:

*Sorgenfri (bok) – ei bok av Jo Nesbø
*Sorgenfri (tidsskrift) – et gatemagasin i Trondheim
*Sorgenfri (Trondheim) – et strøk i Trondheim
*Sorgenfri (Tromsø) – en strøk i Tromsø
*Sorgenfri (Fredrikstad) – en husklynge i Fredrikstad
*Sorgenfri (Lyngby-Taarbæk) – en bydel i Lyngby-Taarbæk, forstad til København
*Sorgenfri slott – et dansk slott ved København
*Sorgenfri (Alvefolket) – en fiktiv oase i tegneserien *Alvefolket*
* Sorgenfri løkke (Hammersborg), navn på den tidligere plassen Hammersborg i Oslo, jf. Sorgenfribakken
* Sorgenfri løkke (Nedre Blindern), løkke utskilt fra Nedre Blindern gård i Oslo
* Sorgenfri løkke (Rodeløkka), løkke mellom Rodeløkka og Rosenhoff i Oslo
Vostok

**Vostok** (russisk: Восто́к, *øst*) kan vise til:

*Det russiske skipet «Vostok»
*Vostok – øy i Kiribati
*Vostok-programmet – sovjetrussisk romprogram på begynnelsen av 1960-tallet
**Vostok 1 – sovjetrussisk romferd i 1961 (verdens første bemannede romfartøy)
**Vostok 2 – sovjetrussisk romferd i 1961
**Vostok 3 – sovjetrussisk romferd i 1962
**Vostok 4 – sovjetrussisk romferd i 1962
**Vostok 5 – sovjetrussisk romferd i 1963
**Vostok 6 – sovjetrussisk romferd i 1963
*Vostok (forskningsstasjon) – russisk forskningsstasjon i Antarktis
* Vostoksjøen – underjordisk innsjø i Antarktis
*Vostok (krater) – nedslagskrater på Mars
Inspiration (Yngwie Malmsteen)

***Inspiration*** er et coveralbum fra den svenske gitaristen Yngwie Malmsteen.

Albumet er et samlealbum med coverlåter som har inspirert Malmsteen i musikken. Albumet ble utgitt 5. november 1996.

## Sporliste
# «Carry on Wayward Son» Kansas (Livgren) – 5:10
# «Pictures of Home», Deep Purple (Gillan/Blackmore/Glover/Lord/Paice) – 4:58
# «Gates of Babylon», Rainbow (Dio/Blackmore) – 7:12
# «Manic Depression», The Jimi Hendrix Experience (Hendrix) – 3:41
# «In the Dead of Night», UK (Jobson/Wetton) – 6:13
# «Mistreated», Deep Purple (Coverdale/Blackmore) – 7:32
# «The Sails of Charon», Scorpions (Roth) – 5:08
# «Demon's Eye», Deep Purple (Gillan/Blackmore/Glover/Lord/Paice) – 4:50
# «Anthem», Rush (Lifeson/Lee/Peart) – 4:20
# «Child in Time», Deep Purple (Gillan/Blackmore/Glover/Lord/Paice) – 8:08
# «Spanish Castle Magic», The Jimi Hendrix Experience (Hendrix) – 3:14

## Personell
*Yngwie Malmsteen – gitar, bassgitar, vokal (spor 4 & 11)
*Joe Lynn Turner – vokal (spor 2 & 8)
*Mark Boals – vokal (spor 5, 7, 9 & 10)
*Jeff Scott Soto – vokal (spor 1, 3 & 6)
*Anders Johansson – slagverk
*Jens Johansson – keyboard (spor 3, 5 & 8)
*Mats Olausson – keyboard (spor 2 & 6)
*David Rosenthal – keyboard (spor 1 & 10)
*Marcel Jacob – bassgitar (spor 1)

## Eksterne lenker
*
Facing the Animal

***Facing the Animal*** er et studioalbum fra den svenske gitaristen Yngwie Malmsteen, utgitt 10. februar 1997.

## Sporliste
Alle sangene er skrevet av Yngwie Malmsteen.

#«Braveheart» — 5:18  
#«Facing the Animal» — 4:37
#«Enemy» — 4:53
#«Sacrifice» — 4:16
#«Like an Angel – for April» — 5:47
#«My Resurrection» — 4:47
#«Another Time» — 5:02
#«Heathens from the North» — 3:38
#«Alone in Paradise» — 4:33
#«End of My Rope» — 4:23
#«Only the Strong» — 6:04
#«Poison in Your Veins» — 4:21
#«Air on a Theme» — 1:44

## Personell
*Yngwie Malmsteen –  Gitar
*Mats Leven – Vokal
*Mats Olausson – Keyboard
*Cozy Powell – Slagverk
*Barry Dunaway – Bassgitar

## Eksterne lenker
*
Attila (andre betydninger)

**Attila** kan vise til:

*Attila, en oldtidskonge
*Attila (navn), et mannsnavn
*Attila (roman), en roman av Klas Österberg 
*Attila Csihar, en ungarsk black metal-vokalist
*Attila (klesplagg), ungarsk, snorbesatt uniformsjakke
Nord (2009)

***Nord*** er en norsk film fra 2009. Den er regissert av Rune Denstad Langlo, og har Anders Baasmo Christiansen i hovedrollen som «Jomar Henriksen». Manus er skrevet av Erlend Loe.  

## Handling
Etter et nervøst sammenbrudd har atleten Jomar isolert seg i en ensom tilværelse, som vakt ved en ski-park. Men når Jomar oppdager at han kanskje er far til et barn som bor langt nordpå, legger han ut på en merkelig og poetisk reise gjennom Norge med snøscooter - og med fem liter alkohol som hans eneste proviant.

Men på denne turen, gjennom fantastiske arktiske landskap, ser det ut til at Jomar gjør alt i sin makt for å unngå å nå målet. Han møter også mange forskjellige sjeler underveis, som alle forsøker å bidra til å presse Jomar videre langs hans motvillige reise.

## Skuespillere
* Anders Baasmo som Jomar Henriksen.
* Kyrre Hellum som Lasse.
* Marte Aunemo som Lotte.
* Mads Sjøgård Pettersen som Ulrik.
* Lars Olsen som Ailo.
* Astrid Solhaug som Mari.
* Even Vesterhus som Thomas.
* Ragnhild Vannebo som Rigmor.
* Celine Engebrigtsen som Overlege Kran.

## Priser
Filmen deltok i Panorama-programmet under Filmfestivalen i Berlin, hvor den vant prisen «Berlin Europa Cinemas Label ex aequo». *Nord* delte prisen med den franske filmen *[[Welcome]]*.  

I 2009 ble hovedprisen under Transilvanian International Film Festival, The Transilvania Trophy, delt mellom norske *Nord* og rumenske ''Police, adjective'' (''Corneliu Porumboiu''). Dessuten ble *Nord* ved fotograf Philip Øgaard tildelt prisen Best Cinematography Award.

Titanic International Film Festival Breaking Waves Award 2009 gikk også til *Nord*. Publikumsprisen på denne festivalen gikk til islandske ''White Night Wedding'' (Baltasar Kormákur).

Under Tribeca Film Festival 2009 fikk *Nord* prisen *Best New Narrative Filmmaker*.

Under Brussel Film Festival 2009 fikk *Nord* prisen *Special Mention for Best Scene*.

Under Amandaprisen_2009 ble Mads Sjøgård Pettersen tildelt prisen beste mannlige birolle for rollen som bygdeoriginalen Ulrik. I tillegg var filmen også nominert i fire andre kategorier: beste norske kinofilm, beste filmmanus (Erlend Loe), beste foto (Philip Øgaard) og beste musikk (Ola Kvernberg) samt den var en av finalistene til Folkets Amanda.

Ved utdelingen av Kanonprisen 2009 under Kosmorama i Trondheim fikk medvirkende i *Nord* tre priser: prisen for beste mannlige skuespiller gikk til Anders Baasmo Christiansen, prisen for beste produsent gikk til  og Sigve Endresen og prisen for beste lyddesign ble tildelt . I tillegg var den nominert i klassene beste regi (Rune Denstad Langlo), beste manus (Erlend Loe) og beste foto (Philip Øgaard). Kanonprisens vinnere kåres etter avstemning blant medlemmene i de forskjellige fagforbundene innen film i Norge.

Filmen ble også nominert til Nordisk råds filmpris for 2009.

## Referanser


## Eksterne lenker
* 
*
Kyrre Eggen

**Kyrre Eggen** (født 29. desember 1968) er en norsk advokat med møterett for Høyesterett med særlig spesialisering innen prosedyre og tvisteløsning. Han er partner i advokatfirmaet CLP og ble dr. juris fra Universitetet i Oslo i 2004 med avhandlingen *Ytringsfriheten*. Eggen har ført saker for Den europeiske menneskerettsdomstol i Strasbourg.

## Bibliografi

* *Ytringsfrihet : vernet om ytringsfriheten i norsk rett* (2002)
* *Ytringsfriheten i Norge i det 20. århundre* (bidragsyter) (1999)
* *Noen aspekter mellom ytringsfriheten og ny lov om behandling av personopplysninger* (1997)
* *International human rights norms in the Nordic and Baltic countries / edited by Martin Scheinin* (bidragsyter) (1996)
* *Vernet om ytringsfriheten etter art. 10 i Den europeiske menneskerettskonvensjon : med særlig vekt på ytringsfriheten i kringkastingsmediene* (1994)

## Referanser
Magnum Opus (album)

***Magnum Opus*** er det åttende soloalbumet til den svenske gitaristen Yngwie Malmsteen, utgitt 17. oktober 1995.

## Sporliste
Alle spor av Yngwie Malmsteen unntatt hvor annet er nevnt
#  «Vengeance» – 4:49 (Malmsteen, Vescera)
#  «No Love Lost» – 3:07 (Vescera)
#  «Tomorrow's Gone» – 5:20 (Vescera)
#  «The Only One» – 4:01 (Vescera)
#  «I'd Die Without You» – 5:49 
#  «Overture 1622»  – 2:41 
#  «Voodoo VIII» – 6:18 
#  «Cross the Line» – 3:32 (Vescera)
#  «Time Will Tell» – 5:08 (Vescera)
#  «Fire in the Sky» – 4:57 
#  «Amberdawn» – 4:24 
#  «Tournament» – 2:04 
#  «Cantabile» – 5:04 (Vivaldi)

## Personell
*Yngwie Malmsteen –  Gitar
*Michael Vescera – Vokal
*Mats Olausson – Keyboard
*Shane Gaalaas – Slagverk
*Barry Sparks – Bassgitar

## Eksterne lenker
*
Sammen

***Sammen*** er en norsk dramafilm fra 2009 regissert og skrevet av Matias Armand Jordal. Hovedrollene spilles av Fridtjov Såheim, Evy Kasseth Røsten og Odin Waage. Filmen handler om hvordan en far og en sønn takler hverdagen og sorgen etter morens død.

Ved siden av Norge ble filmen også vist ved Filmfestivalen i Toronto i 2009 under Discovery-programmet.

## Handling
En lykkelig norsk familie bestående av far, mor og sønn er på ferietur med bil. Deres lystige ferietur får imidlertid en brå slutt da moren dør i en bilulykke. Uten moren, som har vært bindeleddet for den lille familien, blir alt som å starte på nytt. Resten av filmen omhandler hvordan far og sønn takler hverdagen og sorgen etter at moren døde.

Faren tar tapet særlig tungt, og får etter hvert store vansker med å tilpasse seg den nye situasjonen. I ren desperasjon gir han opp sønnen sin, og melder seg ut av sine omgivelser med et sterkt ønske om selv å dø. Sønnen nekter imidlertid å gi opp troen på at de atter kan bli en familie, og må kjempe en tapper kamp for å få faren tilbake til livet.

## Priser og Nominasjoner

Sammen mottok en 'Special Mention' av juryen til the Kutxa-New Directors Award under San Sebastian Filmfestival 2009

Filmen mottok prisen 'the Church of Iceland award' under Reykjavik Internationale Filmfestival 2009.

Sammen ble også nominert til 'Bronshästen' under Stockholm Internationale Filmfestival 2009

## Om filmen
Dette er Matias Armand Jordal spillefilmdebut, både som regissør og manusforfatter.

### Filmanmelderne
Filmen fikk til dels god kritikk. *[[FilmMagasinet]]* skrev at «*Sammen* er en av 2009s beste norske filmer.»

*[[Bergens Tidende]]* skrev at filmen «viser til fulle hvor godt det kan gå når filmskaperen har noe viktig å melde og tør å gå inn i det dypt alvorlige og menneskelige, uten å ty til fiksfakserier og forsterkende melodrama», og ga den terningkast fem.

*[[Natt&Dag]]* skrev «filmen er god fordi den skaper et troverdig bilde av stemningen i et hus i sorg, hjulpet frem av knallgodt skuespill fra de sentrale aktørene. Og dårlig fordi dette huset ikke er særlig nennsomt valgt». *[[Aftenposten]]* ved Per Haddal mente at «bedre styringsdisiplin ville ha bragt filmen over en del skjær i sjøen» og ga filmen terningkast tre.

## Skuespillere
* Catrin Larell Eide som Karin
* Jonathan Espolin-Johnson som en mann i en pub
* Mona Grenne
* Trond Halbo som Vidar
* Evy Kasseth Røsten
* Marianne Sand som en prostituert
* Fridtjov Såheim som Roger
* Odin Waage som Pål

## Referanser


## Eksterne lenker
* 
* Sammen hos Filmweb
* Filmtrailer
Matias Armand Jordal

**Matias Armand Jordal** (født 1970) er en norsk regissør og manusforfatter. Han har regissert og skrevet langfilmen *[[Sammen]]*, som kom i 2009. Før det regisserte han noen kortfilmer, blant annet *[[Fly (kortfilm)|Fly]]*, som vant Gullstolen ved Kortfilmfestivalen i Grimstad. Jordal har også regissert flere episoder av *[[Hotel Cæsar]]*.

Jordal er utdannet ved Dramatiska institutet i 1999.

## Familie
Han er sønn av skuespillerne Helge Jordal og Frøydis Armand.

## Filmografi

* *[[Fly (kortfilm)|Fly]]* (2000) (kortfilm)
* *Et sikkert opplegg* (2001) (kortfilm)
* *Pappa* (2004) (kortfilm)

* *[[Sammen]]* (2009)
## Referanser


## Eksterne lenker
* 
* Matias Armand Jordals blogg
Roter Frontkämpferbund

**Roter Frontkämpferbund** («Det røde frontkjemperforbund») var en paramilitær organisasjon i Tyskland i mellomkrigstiden.

## Bakgrunn
Organisasjonen ble stiftet 18. juli 1924 som en formelt uavhengig organisasjon, men ble i realiteten ledet av det tyske kommunistpartiet. Den første lederen var kommunistlederen Ernst Thälmann.

I 1927 hadde organisasjonen over  lokale grupper med om lag  medlemmer.  

Organisasjonens symbol var en knyttneve, og den ga ut avisen *Die Rote Front* («Den røde front»). Kampforbundet hadde også egen ungdomsforening, *Rote Jungfront* og en kvinneforening, *Roter Frauen- und Mädchenbund.*

## Kamper
Forbundet deltok i gatekampene mot NSDAPs Sturmabteilung på slutten av 20-tallet og begynnelsen av 30-årene.  

1. mai 1929 deltok organisasjonen i den ulovlige 1. mai-demonstrasjonen til KPD i Berlin.  Gatekampene med politiet resulterte i 33 døde. Dagen fikk tilnavnet *[[Blodige mai|Blutmai]],* og fikk innenriksministeren til å nedlegge forbud mot organisasjonen. 

## Illegal virksomhet
Frem til den nasjonalsosialistiske maktovertakelsen i 1933 levde organisasjonen videre illegalt. Kjente medlemmer var da blant de første som ble arrestert og satt i konsentrasjonsleir som hevn for de nasjonalsosialistene som hadde blitt drept i gatekampene.

Mange av de som overlevde arrestasjon eller kom seg unna, sluttet seg til De internasjonale brigadene under den spanske borgerkrig i årene 1936-1939, særlig til Thälmann-bataljonen, oppkalt etter Ernst Thälmann som da satt fengslet av nasjonalsosialistene. Under andre verdenskrig kjempet mange tidligere medlemmer av Roter Frontkämpferbund i Den røde armé mot Tyskland.

## Etter andre verdenskrig
Etter andre verdenskrig var tidligere medlemmer av Roter Frontkämpferbund sentrale i etableringen av Den tyske demokratiske republikk (DDR), blant dem Erich Honecker og Erich Mielke. I Øst-Tyskland ble tradisjonene fra Roter Frontkämpferbund videreført innen de såkalte *Arbeiterkampfgruppen* («Arbeiderkampgrupper») og Nationale Volksarmee, mens det i Vest-Tyskland ble forbudet fra 1929 forsterket.
Double LIVE!!

***Double LIVE!!*** er et dobbelt konsertalbum fra den svenske gitaristen Yngwie Malmsteen.

Det ble innspilt i Brasil på 1998 verdensturneen. Albumet ble utgitt samme år.

## Sporliste
;CD 1
# «My Resurrection» – 5:38
# «Facing the Animal» – 4:21
# «Rising Force» – 5:08
# «Bedroom Eyes» – 5:54
# «Far Beyond the Sun» – 9:14
# «Like an Angel» – 6:08
# «Braveheart» – 4:52
# «Seventh Sign» – 6:44
# «Guitar solo» (Trilogy Suite, Red House, Badinere) – 15:03

;CD 2
# «Gates of Babylon» – 7:45
# «Alone in Paradise» – 4:54
# «Pictures of Home» – 4:38
# «Never Die» – 6:56
# «Black Star» – 7:18
# «I'll See the Light, Tonight» – 4:48

## Personell
*Yngwie Malmsteen –  Gitar, vokal på «Red House»
*Mats Leven – Vokal
*Mats Olausson – Keyboard
*Jonas Ostman – Slagverk
*Barry Dunaway – Bassgitar

## Eksterne lenker
*
Daniel Nardiello

**Daniel Antony Nardiello** (født 22. oktober 1982 i Coventry) er en engelskfødt walisisk fotballspiller som er klubbløs. Han er imidlertid mer kjent for sitt opphold i Manchester United fra 2000 til 2005. Nardiello kom fra Wolverhampton FCs akademi. Hans posisjon på fotballbanen er angriper

## Eksterne lenker
*
Solaris korrigert

***Solaris korrigert*** er en diktsamling av den norske forfatteren Øyvind Rimbereid, utgitt i 2004. Samlingen består av det lange titteldiktet, og åtte dikt til. Boka mottok Kritikerprisen det året den utkom, og har senere blitt innlemmet i en 2007-utgave av Norges litterære kanon.

Titteldiktet, som omfatter 800 vers og 40 sider, er et episk dikt med et science fiction-motiv. Jegfortelleren lever i framtidsbyen *Stavgersand*, i året 2480. Han er operatør for et lag av roboter som utfører vedlikehold på undersjøiske rør på havbunnen utenfor kysten av Rogaland. Sammen med kvinnen Shiri lever han i byområdet *organic 14.6*. Samfunnet som skildres i diktet er et høyteknologisk univers, preget av klasseskiller og med spor av økologiske katastrofer som har rammet deler av jorden.  

Språklig uttrykker jegpersonen seg på et urent språk med trekk av stavangerdialekt, oldnorske former, dansk, engelsk og lavlandsskotsk. Utypisk for science fiction-fortellinger er ikke hovedpersonen en opprører eller analytiker, men en enkel arbeider, med aktive, konkrete drømmer om trygghet og et godt liv for seg og sin kjære. I løpet av diktet skildres en situasjon hvor menneskene skal evakuere verden, tilsynelatende gjennom å bli klonet («so kan ein modell / af meg lefa der inn, abstract-faktical. / Den ska ku existen long eftr meg»).

Diktets tittel kan gi assosiasjoner til Stanislaw Lems roman *[[Solaris (roman)|Solaris]]* (1962) og Andrej Tarkovskijs filmatisering *[[Solaris (1972)|Solaris]]* fra 1972. Visjonsdimensjonen kan lede tankene til Harry Martinsons *[[Aniara]]*, mens det hybride språket minner om Axel Jensens bøker fra Oblidor. 

## Oppsetninger

* Den norske opera satte i 2013 i samarbeid med Norges musikkhøgskole opp en operaversjon av diktet med tittelen "Ad undas – Solaris korrigert", komponert av Øyvind Mæland, regissert av Lisa Charlotte Baudouin Lie.
* Det norske teatret satte i 2015 opp en forestilling av diktet, regissert av Peer Perez Øian, og med Ane Dahl Torp i eneste rolle. Forestillingen vant Hedda-pris for "Beste forestilling", "Beste kvinnelige skuespiller" og "Beste audiovisuell design".

## Referanser
Krattfly

**Krattfly** (*Graphiphora augur*) er en sommerfugl som tilhører familien nattfly (Noctuidae). Den er vanlig nord til Nordland i Norge.

## Utseende
Et middelsstort (vingespenn 38 – 48 mm), gråbrunt nattfly. Forvingen er jevnt gråbrun med to smale, bølgete tverrlinjer (mellomlinjer) som avgrenser vingens midtfelt. Nyre- og ringmerkene er svartkantede, ringmerket med delvis mørk kjerne. Bakvingen er lysgrå.

## Levevis
Arten finnes både i skog, på buskmark og på gresskledte, åpne områder. Larvene lever på ulike løvtrær og busker, blant andre hagtorn og slåpetorn. De er aktive om natten. De voksne sommerfuglene flyr om natten i juni – juli.

## Utbredelse
Krattflyet er utbredt over det meste av den palearktiske sone, bortsett fra Nord-Afrika. Den finnes sør til Tibet. I Nord-Amerika er den utbredt i Canada. I Norge er den nokså vanlig nord til den sørlige delen av Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/g/graphiphora_augur.html
* *Graphiphora augur* på UK moths: http://ukmoths.org.uk/show.php?bf=2114
## Eksterne lenker
*
Bodø Spektrum

**Bodø Spektrum** er kombinert badeland, fotballhall og idrettshallanlegg i Bodø kommune.

## Nordlandshallen
 
Nordlandshallen er den eldste delen av anlegget og består av en innendørs kunstgressbane på 101 x 66 meter med tribunefasiliteter for 5500 tilskuere. Banen er vanligvis delt inn i flere seksjoner og hallen har 12 ulike garderober. 

Bodø/Glimt bruker banen til trening og flere treningskamper mellom sesongene og i 2006 ble flere av Glimts 1. divisjonskamper da Aspmyra stadion ble bygget om til kunstgress. 

Enkeltkamper i Tippeligaen 1993 (mot Kongsvinger) og i 1997 (mot Skeid) har også blitt spilt i hallen.

## Bodøhallen
 
Bodøhallen ble bygd samtidig som Nordlandsbadet og ligger lokalisert mellom badet og Nordlandshallen. Hallen er like stor som to ordinære idrettshaller og har en kombinasjon av faste og teliskoptribuner. Hallen er hjemmebane til Bodø Håndballklubb og flere større arrangementer som semifinaler til Norsk Melodi Grand Prix, konserter med Morten Abel, Madrugada og flere andre. Av idrettsarrangementer har Norgesmesterskapet i volleyball og landslagskamper i   håndball for både kvinner og herrer har blitt arrangert i hallen. multiLAN, Nordlands mest besøkte dataparty, har siden hallen åpnet arrangert sitt arrangement i hallen en helg hvert år inntil 2009.

## Nordlandsbadet
Nordlandsbadet er badeanlegg som åpnet i 2004 med blant annet bølgebasseng, strømkanal, to rørsklier og stupetårn (1, 2,5 og 5 m). Anlegget har også et opplæringsbasseng med justerbar dybde og et terapibasseng på 33 grader.

Bassengene har bevegelsessensorer som skal oppdage personer som ligger livløs i bassenget, men likevel omkom en fire år gammel gutt i oktober 2006 etter en drukningsulykke i tilknytning til strømkanalen.

## Legevakt
Bodø legevakt leier lokaler i bygningen, legevakten har også et overgrepsmottak som i tillegg Fauske, Sørfold, Røst, Værøy, Beiarn, Saltdal, Steigen, Hamarøy, Gildeskål og Meløy.

## Leietakere
Anlegget har også en kommersiell del som leier ut arealer til blant annet spa, treningssenter og ballettstudio.

## Eksterne lenker
* Bodø spektrum
I blanke messingen

***I blanke messingen*** (originaltittel: *The Full Monty*) er en britisk filmkomedie fra 1997, regissert av Peter Cattaneo. Filmen ble en av de mest fremgangsrike britiske filmene gjennom tidene, og den har til og med blitt satt opp som en Broadway-musikal. Musikalen har også blitt satt opp i Norge, med blant andre Sven Nordin i hovedrollene.

## Handling
Stålindustrien tvinges til å si opp mange av sine arbeidere som fryktløst forsøker å finne et nytt levebrød. Spesielt viktig er det for Gaz, spilt av Robert Carlyle, som ikke vil miste foreldreretten til sin sønn. Han kommer på ideen om å sette opp et strippeshow sammen med noen av de andre arbeidsløse, på tross av at de alle mangler stort sett alt som kreves, kanskje bortsett fra sjarme.

## Medvirkende
* Robert Carlyle – Gaz 
* Mark Addy – Dave 
* William Snape – Nathan 
* Steve Huison – Lomper 
* Tom Wilkinson – Gerald 
* Paul Barber – Horse 
* Hugo Speer – Guy 
* Lesley Sharp – Jean 
* Emily Woof – Mandy 
* Deirdre Costello – Linda 
* Paul Butterworth – Barry 
* Dave Hill – Alan 
* Bruce Jones – Reg 
* Andrew Livingston -Terry  
* Vinny Dhillon – Sharon

## Eksterne lenker
*
Brunt kilefly

**Brunt kilefly** (*Eugnorisma depuncta*) er en sommerfugl som tilhører familien nattfly (Noctuidae). Den er funnet på Vestlandet og ved Oslofjorden i Norge.

## Utseende
Et middelsstort (vingespenn 34 – 44 mm), gråbrunt nattfly. **Forvingen** har et par med runde, svarte flekker ved roten g et par på innersiden av ringmerket. Nyre- og ringmerkene er lyskantet og området mellom dem noe formørket. Dessuten er det en mørk flekk ved framkanten like utenfor nyremerket. Ytre mellomlinje, som danner ytterkanten av vingens midtfelt, er lys, bred og jevnt krummet, området utenfor dette er gjerne noe mørkere enn resten av vingen, ensfarget bortsett fra at vingeårene ofte er mørke. **Bakvingen** er mørkgrå. Larven er brunlig med en lys sidestripe.

## Levevis
Brunt kilefly lever i løvskog. Larvene utvikler seg på ulike urter, blant andre syrer (*Rumex* spp.). De voksne sommerfuglene flyr i juli – september.

## Utbredelse
Den er utbredt i Europa østover til Armenia og Kaukasus, dessuten er det usikre funn fra Marokko. I Norge er den funnet i Akershus og nedre Buskerud, og fra Rogaland til Sogn og Fjordane.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eugnorisma_depuncta.html
* *Eugnorisma depuncta* på UK moths: https://web.archive.org/web/20080620025629/http://ukmoths.org.uk/show.php?bf=2103
## Eksterne lenker
*
San Agustín

**San Agustin** er et turiststed på sørkysten av Gran Canaria. Det er sammen med San Fernando, Playa del Inglés og Bahía Feliz del av Maspalomas som ligger i storkommunen San Bartolomé de Tirajana. Stedet ligger øst i Maspalomas, vest for Bahía Feliz, og har vokst helt sammen med nabostedene.

Byggevirksomheten i San Agustin startet i oktober 1962 etter en internasjonal arkitektkonkurranse som den eldste delen av Maspalomas, og stedet er dermed det eldste turistmålet på den sørlige delen av Gran Canaria. 

Sammenliknet med Playa del Ingles er San Agustin roligere. Stedet har ingen handlegater, men et stort shoppingsenter og mange restauranter og fornøyelsessteder, det tidligere Casino Tamarindos har imidlertid blitt stengt. Fra San Agustin går en strandpromenade vestover forbi Playa del Inglés til sanddynene i Maspalomas. Samfunnet her har stor svensk tilknytning med mange svenske butikker, barer og restauranter. Her er også den svenske kirken og den svenske skolen.

## Bildegalleri

Fil:Hotels_in_San_Agustin.jpg
Fil:San_Agustin_beach.jpg
Fil:San Agustin shoppingcentre.jpg
Fil:San Agustin building hotels.jpg
Fil:San Agustin road.jpg


## Referanser


## Eksterne lenker
* 
* Offisiell turistinfo 
* Skandinaviska klubben
* Nyttig informasjon om Gran Canaria
Gulhodefly

**Gulhodefly** (*Eugraphe sigma*) er en sommerfugl som tilhører familien nattfly (Noctuidae). Den er bare funnet ved Oslofjorden i Norge.

## Utseende
Et middelsstort (vingespenn 37 – 43 mm), brungrått nattfly. Forvingene er mørkt brungrå med litt lysere, svartkantede nyre- og ringmerker, men en svart strek mellom dem, også litt svart på innersiden av ringmerket. Ytre mellomlinje, som danner den ytre grensen for vingens midtfelt, er lys og jevnt buet, ellers er tegningene utydelige. Bakvingen er brungrå. 

## Levevis
Larvene lever på ulike urter, blant andre tvetann (*Lamium album*). De voksne sommerfuglene flyr i juli.

## Utbredelse
Den er utbredt over hele den palearktiske sone. I Norge er den bare funnet i Østfold, Buskerud og Vestfold. Den er listet som sårbar (VU) i Norsk rødliste for arter fra 2015.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eugraphe_sigma.html
## Eksterne lenker
*
Darcy

En **darcy** er en måleenhet for permeabilitet til gass og væsker i et porøst materiale, navngitt etter Henry Darcy.  Symbolet for darcy er **D**.

Permeabilitet har samme dimensjon som areal, og i SI-systemet er enheten  kvadratmeter m².  Selv om darcy ikke er en SI-enhet, er måleenheten likevel mye brukt i hydrologi og petroleumsteknologi.

Darcy er basert på en blanding av flere enhetssystemer.  Et porøst medium med en permeabilitet på 1 darcy som utsettes for en trykkgradient på 1 atm/cm vil transportere en væskestrøm på 1 cm³/s gjennom et areal på 1 cm²  dersom væskeviskositeten er 1 cP.

Konvertert til SI-enheter er 1 darcy ekvivalent med  9.869233×10−13 m² eller  0.9869233 µm².  For praktiske formål brukes ofte tilnærmingen 1 D = 1 (µm)². 

Porøse bergarter i oljereservoar har typisk permeabilitetsverdier målt i millidarcy, forkortet *mD*.  

## Referanser

*Society of Petroleum Engineers (SPE) metrisk standard
Broket fjellviddefly

**Broket fjellviddefly** (*Xestia quieta*) er en sommerfugl som tilhører familien nattfly (Noctuidae). Den er bare funnet i Finnmark i Norge.

## Utseende
Et lite til middelsstort (vingespenn 25 – 29&nbsp;mm), nokså spinkelt, grått nattfly. Forvingen er lysgrå med svarte tegninger. Mellomlinjene, som avgrenser vingens midtfelt, er nokså tykke og svarte. Nyre- og ringmerkene er små og lyse, forbundet med en svart, gjennomgående strek. Ved ytterkanten er det et par avlange, svarte flekker litt foran midten. Bakvingen er lysgrå med hvite områder i den indre delen.

## Levevis
Arten finnes på fjellet. Larvene lever på krekling (*Empetrum* sp.). De voksne sommerfuglene flyr i juli.

## Utbredelse
Det er en ekstremt nordlig art som er utbredt langs nordkystene av Skandinavia og Russland. I Norge er den bare kjent fra Finnmark.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_quieta.html
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Grått fjellviddefly

**Grått fjellviddefly** (*Xestia lyngei*) er en sommerfugl som tilhører familien nattfly (Noctuidae). Den er bare kjent fra Troms i Norge.

## Utseende
Et middelsstort (vingespenn 26 – 32&nbsp;mm), nokså spinkelt, mørkgrått nattfly. Kroppen og vingene har oppstående hår og skjell og virker ganske rufsete. Forvingen er mørkgrå, ensfarget bortsett fra at midtfeltet gjerne er noe mørkere. Ringmerket er lite og lyst, andre tegninger er ikke synlige. Bakvingen er lysgrå.

## Levevis
Den lever på tundra og tundralignende landskaper. Larvene utvikler seg på krekling (*Empetrum* spp.). De voksne sommerfuglene flyr i juli.

## Utbredelse
Det er en nordlig art som er utbredt i det nordligste Fennoskandia, på Novaja Semlja, i det nordøstlige Sibir, Alaska og Yukon. I Norge er den bare funnet én gang i Lyngen i Troms.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_lyngei.html
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html

## Eksterne lenker
*